Kéregnyomat készítése

A fák törzse a kéreg mintázatáról is felismerhető. Megörökítheted és összehasonlíthatod a különböző fák kérgeit, ha lenyomatot készítesz róluk. A sima kérgű fákról könnyebb lenyomatot készíteni, míg a durvább kérgű fáknál óvatosan kell satírozni, mert könnyen átszakad a papír! Ezekről gyurmával készíthetsz lenyomatot.

A) Lenyomat készítése satírozással.

Rögzíts egy vékony papírlapot feszesen (ragasztóval vagy zsineggel a fához kötve) a kiválasztott fa kérgére. Egy puha zsírkrétát vízszintesen tartva satírozd be a papírt. Könnyebb, ha sötétebb színt választasz és egy irányba dörzsölöd.

B) Lenyomat készítése gyurmával

Megpuhított gyurmát vékonyan lapíts ki tenyérnyi méretűre majd óvatosan simítsd a fa törzsére és nyomkodd rá a tenyereddel. Ezután óvatosan válaszd le a fáról és sima felületen hagyd megszikkadni a kész nyomatot.

Sima kérgű fák pl.: tölgy, fenyő, nyírfa

Durva kérgű fák pl.: bükk, gyertyán, dió, platán, fűzfa

Jegyezd fel a fa nevét, a mintavétel helyét és idejét, továbbá, hogy milyen magasságban készült a lenyomat. Sok faj törzse különböző magasságokban más-más mintázatú, ami a lenyomatokban is jól követhető.

Az elkészült nyomatokból készülhet kiállítás vagy közös tabló.